
KLASA: 024-01/26-01/9
URBROJ: 2163-30-03-26-4
Pićan, 07. srpnja 2026. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 19. Statuta Općine Pićan („Službene novine Općine Pićan“ br. 6/18, 3/21, 4/21 – pročišćeni tekst), i članka 21. Poslovnika Općinskog vijeća Općine Pićan („Službene novine Općine Pićan“ br. 5/19, 3/21, 4/21 – pročišćeni tekst), Općinsko vijeće Općine Pićan na sjednici održanoj dana 07. srpnja 2026. godine donosi

R J E Š E N J E o utvrđivanju činjenice podnošenja ostavke i prestanka dužnosti predsjednika Općinskog vijeća Općine Pićan

                 Članak 1.
Utvrđuje se da je Daniel Stanić iz Tupljaka, Tončetići 7, rođen 7. kolovoza 1984. godine, OIB: 49640706418, podnio pisanu ostavku na dužnost predsjednika Općinskog vijeća Općine Pićan.

Članak 2.
Danielu Staniću prestaje dužnost predsjednika Općinskog vijeća Općine Pićan danom donošenja ovog Rješenja. Ovo Rješenje o razrješenju predsjednika Općinskog vijeća Općine Pićan stupa na snagu danom donošenja, a objavit će se u „Službenim novinama Općine Pićan“.

Članak 3.

Ovo Rješenje stupa na snagu danom donošenja, a objavit će se u „Službenim novinama Općine Pićan“.

                                                                                                              Stefan Šestan, v.r.


O b r a z l o ž e n j e

Daniel Stanić koji je na lokalnim izborima održanim dana 18. svibnja 2025. godine izabran za člana Općinskog vijeća Općine Pićan na listi stranke ISTARSKI DEMOKRATSKI SABOR - IDS, stavio je svoj mandat za obnašanje dužnosti člana Općinskog vijeća Općine Pićan u mirovanje dana 25. lipnja 2026. godine, te je istog dana podnio pisanu ostavku  upućenu Mandatnoj komisiji Općinskog vijeća Općine Pićan, na dužnost predsjednika Općinskog vijeća Općine Pićan.
Kao vijećnik Općinskog vijeća Općine Pićan bio je izabran od strane vijećnika za predsjednika Općinskog vijeća Općine Pićan, Rješenjem o izboru predsjednika Općinskog vijeća Općine Pićan („Službeni glasnik Općine Pićan“, broj 4/25), KLASA: 024-01/25-01/5, URBROJ: 2163-30-02/01-25-11, od dana 16. lipnja 2025. godine.
Člankom 21. stavkom 1. Statuta Općine Pićan propisano je da Općinsko vijeće ima jednog predsjednika i dva potpredsjednika, dok je člankom 27. stavkom 2. istog Statuta propisano, između ostalo, da o izboru predsjednika i razrješenju predsjednika Općinskog vijeća Općine Pićan, Općinsko vijeće odlučuje većinom glasova svih članova.

	Člankom 21. stavcima 1. i 5. Poslovnika Općinskog vijeća Općine Pićan propisano je da predsjednik i potpredsjednik Općinskog vijeća mogu podnijeti ostavku, te da predsjedniku i potpredsjedniku Općinskog vijeća dužnost prestaje danom kada Općinsko vijeće utvrdi činjenicu podnošenja ostavke na dužnost, a najkasnije tridesetog dana od dana podnošenja ostavke, slijedom čega se pristupa donošenju Rješenja o utvrđivanju činjenice podnošenja ostavke i prestanka dužnosti predsjednika Općinskog vijeća Općine Pićan. 

